《十一月十日同幕府诸公游郡圃叶抚属得梅花一》
宋代·喻良能

横枝十月要清诗，南国今年尔许迟。
梦绕故山千叠叠，眼看新许一枝枝。
欲知影瘦香微处，未称天寒日暮时。
却忆玉溪当日树，浅霜深雪总相宜。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。